Nukleonid

Nukleonid (N) on barüonid, mis koosnevad ainult u- ja d-kvarkidest ning mille isospinn on 1/2. Nukleonide hulka kuuluvad prooton ja neutron.

Üldist
Nukleonid on kõige kergemad barüonid, see tähendab, et nad on subatomaarsed osakesed, mille barüonlaeng on 1 või (antiosakesel) –1. Kuna nukleonid on liitosakesed ja koosnevad kvarkidest, siis on nad ühtlasi ka hadronid. Nukleonid on fermionid, sest nende spinn on 1/2.

Nukleonid (prooton ja neutron) on põhilised meie maailma ehituskivid, neist koosnevad meile tuntud aine aatomite tuumad. Siiski on füüsikud katseliselt suutnud luua aatomituumi ka raskematest barüonidest.

Kategooria:Osakestefüüsika
Kategooria:Tuumafüüsika